stanford-oval/wikipedia huggingface dataset:
קבוע אוילר-מסקרוני
קשרים לפונקציות מיוחדות

ניתן לבטא את קבוע אוילר גם כטור אינסופי של איברים הכוללים ערכים של פונקציית זטא של רימן של מספרים שלמים וחיוביים:
סדרות נוספות הקשורות לפונקציית זטא של רימן:
כמו כן, ניתן לבטא את הקבוע על ידי פונקציית בטא (במונחים של פונקציות גמא):
שני גבולות השווים בערכם לקבוע אוילר-מסקרוני הם הגבול האנטי-סימטרי:
והגבול
\gamma =\lim _{x\to \infty }\left[x-\Gamma \left({\frac {1}{x}}\right)\right]=\lim _{n\to \infty }{\frac {1}{n}}\,\sum _{k=1}^{n=1}\left(\left\lceil {\frac {n}{k}}\right\rceil -{\frac {n}{k}}\right)
סדרת זטא הרציונלית היא ביטוי קשור מאוד לנוסחה שהוצגה לעיל. אם נסיר מספר איברים מהסדרה לעיל, ניתן לקבל הערכה לגבול סדרה הקלאסי:
כאשר  \zeta (s,k)_{}^{} היא פונקציית הורביץ-זטא. הסכום במשוואה זה מערב מספרים הרמוניים, המסומנים ב- \,H_{n}. 
הרחבת מספר איברים בפונקציית הורביץ-זטא מביא אותנו למשוואה:
לבסוף, ניתן לחשב את הקבוע כנגזרת של פונקציית גמא של אוילר:
e^{\gamma }

הקבוע  \,e^{\gamma } נחשב גם הוא לקבוע חשוב בתורת המספרים. מדי פעם, מסמנים קבוע זה גם ב \ \gamma ' ומבטאים אותו בעזרת הגבול הבא, כאשר pn הוא המספר הראשוני ה-n-י:
אשר מהווה ניסוח מחודש לשלישי מבין משפטי מרטן. הערך המספרי של  \,e^{\gamma } הוא:
מכפלות אינסופיות נוספות הקשורות לערך של קבוע זה הן:
שתי המכפלות הללו נובעות פונקציית G של בארנס. כמו כן:
שהוצג על ידי ג'ונתן סונדאו על ידי שימוש בפונקציות היפר-גאומטריות.
מופעים

קבוע אוילר-מסקרוני מופיע, בנוסף למקומות אחרים, גם ב:
אי-שוויון עבור פונקציית אוילר.
שיעור צמיחה של פונקציית המחלקים.
נוסחת כפל עבור פונקציית גמא.
חישוב של פונקציית דיגאמה.
ביטויים הכוללים את האינטגרל המעריכי.
האיבר הראשון בפיתוח טור טיילור עבור פונקציית זטא של רימן.
ביטוי למציאת קירוב של צפיפות מספרים ראשוניים בתחום מסוים.
ראו גם

קבוע מייזל-מרטנס
יחס הזהב
לקריאה נוספת

Julian Havil, Gamma: Exploring Euler's Constant, Princeton University Press, 2017
Lagarias, Jeffery C. (2013). "Euler's constant: Euler's Work and Modern Developements". arXiv:1303.1856 [math.NT].
קול פליי

| --- | --- |
סמליל קול פליי
 פרטי התחנה
 סוג:  רדיו אזורי
 שפה:  עברית
 מדינה:  ישראל ישראל
 תקופת הפעילות:  מ-2020
 נקלט בתדר:  107.6FM
 https://kol-play.co.il
קול פליי היא תחנת מוזיקה חרדית ישראלית מבית רדיו קול ברמה, המשדרת במסגרת הרדיו האזורי. התחנה משדרת מוזיקה יהודית, בעיקר חסידית מכל הסגנונות אך גם מוזיקה מזרחית-דתית ומוזיקה יהודית מקורית.
התחנה פועלת במגבלות המקובלות בחברה החרדית כדוגמת הימנעות מהשמעת שירת נשים והשמעת מוזיקה ווקאלית בלבד בספירת העומר וימי בין המצרים.
היסטוריה

התחנה התחילה לשדר באופן ניסיוני (וללא פרסומות) בתחילת 2020, והחל ממאי 2020 החלה לשדר באופן קבוע, אז גם נערך טקס השקת התחנה בו ניתן לתחנה שמה.. למנהל התחנה מונה צביקה כהן אך הוא סיים את עבודתו בתחנה לאחר פחות משנה.
מנכ"ל התחנה כיום הוא אריאל דרעי ומנהלה המוזיקלי הוא יואלי דיקמן, שגם משדר בתחנה את התוכנית "מאסטר פליי" בכל צהריים. בין שדרני התחנה עמירם בן לולו, אשר גרייבר, גבי כץ, משה דאודי, נחום סיגל, יוסי איזנטל, אריק דביר, ארי המניק, צביקה שטרן, אבי מילר, זלמן שטוב, ישי לפידות, שמחה פרידמן, שימי סגל, ניר קפטן, חיים שטרן, אורי כהן, דני לוי, יהודה אהרוני, שניאור גרינפלד, ישראל כהן ואהרל'ה וינטרוב.
ב-3 ביולי 2020 לאחר 22 שנות שידור ברדיו קול חי החל הזמר והמלחין ישי לפידות לשדר בקול פליי את תוכניתו 'שישי אישי'.
התחנה מפיקה מגזין חודשי שנקרא "מגזין קול פליי לתרבות ומוזיקה יהודית" שנמכר בבמגזר החרדי.
בין השעות 2 בלילה עד 8 בבוקר (וכן בין השעות 16 עד 18 אחר הצהריים) מועבר בתחנה שידור ישיר מרדיו קול ברמה. התחנה לא משדרת בשבתות.
המצעד השבועי

החל מ-21 במאי 2022, משודר בתחנה בכל מוצאי שבת מצעד מוזיקה בהנחיית אשר גרייבר. במצעד מדורגים 14 שירים שדירוגם מתבסס על דירוג הקהל באתר או בטלפון. זהו מצעד המוזיקה היחידי המדרג את הלהיטים העכשוויים במוזיקה החסידית והיהודית, בשונה מהמצעד היהודי שהשירים בו מדורגים לטווח ארוך יותר[דרושה הבהרה].
המצעד השנתי

מדי שנה בחול המועד של חג הסוכות משודר בתחנה מצעד המוזיקה היהודי השנתי. למצעד מתמודדים כ-100 שירים שיצאו באותה שנה ולבסוף נבחרים מתוכם כ-25 שירים. בנוסף קיימות עוד מספר קטגוריות המועמדות לזכייה כמו זמר השנה, תגלית השנה, אלבום השנה, קליפ השנה, דואט השנה ועוד. המצעד מבוסס על דירוג הקהל באתר או בטלפון.
ראו גם

רדיו קול ברמה
קול חי מיוזיק
מצעד המוזיקה היהודית השנתי של קול פליי
הערות שוליים

↑  ערב ההשקה לתחנת הרדיו החדשה 'קול פליי' • צפו בגלריה, באתר כיכר השבת
↑  גדולי המוזיקה החסידית הופיעו בהשקת תחנת הרדיו החדשה 'קול פליי', באתר בחדרי חרדים
↑  קולפליי21, באתר online.fliphtml5.com
↑  תוצאות המצעד השנתי של קול פליי - תשפ"ב
| ישראל שידור רדיו בישראל |
| --- | --- | --- |
| תאגיד השידור הישראלי (קול ישראל) | כאן תרבות • כאן ב • כאן גימל • רדיו מַכַּאן • VoisFarsi • כאן רק"ע • כאן 88 • כאן קול המוזיקה • כאן מורשת • הרדיו החינוכי |  |
| צה"ל | גלי צה"ל • גלגלצ |  |
| הרשות השנייה לטלוויזיה ולרדיו (רדיו אזורי) | אקו 99FM • רדיו א-שמס • רדיו 90FM • רדיו דרום • רדיו חיפה • רדיו ירושלים • רדיו לב המדינה • 103fm • רדיו קול ברמה • רדיו קול הים האדום • רדיו קול חי • רדיו קול רגע • רדיו תל אביב • 104.5FM רדיו צפון • רדיו א-נאס • רדיוס 100FM • תדרי הפיצול: 99.5 חמ-אש • הדיבור החם בדרום • פרוויה רדיו • קול פליי • קול חי מיוזיק |  |
| הרשות השנייה לטלוויזיה ורדיו – איו"ש | גלי ישראל |  |
| שידורי רדיו באינטרנט | הקצה |  |
| תחנות רדיו שנסגרו | תחנות רדיו שנסגרו |  |
| רשות השידור (קול ישראל) | רשת א' • רשת ב' • רשת ג' • רשת ד' (קול ישראל בערבית) • רשת ה' (קול ישראל בפרסית) • רק"ע • 88FM • קול המוסיקה • רשת מורשת • הרדיו החינוכי • קול ציון לגולה • הגל הבטוח |  |
| רדיו פיראטי | ערוץ 7 • קול השלום • רדיו כל האמת |  |
| שידורי רדיו באינטרנט | רדיו ynet |  |
קולמנאר וייחו

קולמנאר וייחו (בספרדית: Colmenar Viejo) היא עיר בקהילה האוטונומית מדריד שבספרד. העיר ממוקמת 30 קילומטרים צפונית לבירה מדריד ומונה כ- 44 אלף תושבים.
אתרים חשובים

בזיליקת העלייה השמימה של מריה הקדושה
ארמיטה דה רמדיוס (ההרמיטאז' של רמדיוס, שנחשב לקדוש המגן של העיר).
קברים ויזיגותים עתיקים.
ערים תאומות

איטליה קולפרו, איטליה
צרפת סירן, צרפת
קולמן הוקינס

| --- | --- |

קולמן הוקינס, 1946
 לידה:  21 בנובמבר 1904 סיינט ג'וזף, מיזורי, ארצות הברית
 פטירה:  19 במאי 1969 (בגיל 64) ניו יורק, ניו יורק, ארצות הברית
 שם לידה:  קולמן רנדולף הוקינס
 מקום קבורה:  בית הקברות וודלואן 
 מוקד פעילות:  ארצות הברית 
 תקופת הפעילות:  מ-1921 
 מקום לימודים:  תיכון טופקה 
 עיסוק:  מוזיקאי, מלחין
 סוגה:  ג'אז, סווינג, בי בופ
 שפה מועדפת:  אנגלית 
 כלי נגינה:  סקסופון, קלרינט
 חברת תקליטים:  אפולו רקורדס, קאנדיד רקורדס 
 שיתופי פעולה בולטים:  פלטשר הנדרסון, לואי ארמסטרונג, בני קרטר, ג'נגו ריינהארדט, ת'לוניוס מונק, מיילס דייוויס, מקס רואץ', בן ובסטר
 פרופיל ב-IMDb
 
קולמן רנדולף הוקינס (באנגלית: Coleman Randolph Hawkins;‏
21 בנובמבר 1904 – 19 במאי 1969), ידוע גם בכינויים "הוק" ("Hawk") ו"בין" ("Bean"), היה סקסופוניסט טנור אמריקאי, שהשפיע רבות על הג'אז. הוא היה מוזיקאי הסווינג הראשון שעשה שימוש בכלי הנגינה. יכולת האלתור שלו שהתפתחה בנגינת הסולו בתזמורות הביג בנד בהן השתתף היוותה השראה למבשר הבי בופ לסטר יאנג ולנגנים כצ'ארלי פארקר וג'ון קולטריין ואיפשרה לו לקחת חלק בהתפתחות זו ולהמשיך לנגן עד שנות השישים המאוחרות.
הוקינס ניגן עם רבים ממוזיקאי הג'אז הגדולים ביותר בתקופתו, החל בלואי ארמסטרונג, בני קרטר וג'נגו ריינהארדט, וכלה בת'לוניוס מונק, מיילס דייוויס ומקס רואץ'.
תולדות חייו

הוקינס נולד במדינת מיזורי ולמד בקנזס. הוא ניגן מגיל צעיר פסנתר וצ'לו ואל הסקסופון הגיע בגיל תשע. ב-1921 הצטרף ללהקה בשם "Jazz Hounds" ונדד עמה בהופעות ברחבי ארצות הברית עד שהגיע עמה לניו יורק, שם הצטרף ללהקתו של פלטשר הנדרסון, עמו שהה עד 1934. בתחילה קיבל תפקידי בס בסקסופון בס במסגרת חטיבת קצב (דבר יוצא דופן למדי) וניגן גם בקלרינט, אולם בהמשך ניגן בעיקר בסקסופון טנור. הנדרסון נתן להוקינס חופש אמנותי גדול ודון רדמן, המעבד בתזמורתו של הנדרסון, יצר עבורו תפקידי סולו מורכבים בהשפעתו של חבר אחר שהצטרף לתזמורת ב-1924, לואי ארמסטרונג.
בשנת 1934 עזב הוקינס את תזמורתו של הנדרסון ונענה להזמנה להצטרף לתזמורתו של ג'ק היילון בלונדון. הוא נדד באירופה עד 1939, רוב הזמן כסולן. בשנת 1937 הופיע עם בני קרטר וג'נגו ריינהארדט. עם חזרתו לארצות הברית הקליט עיבוד לסטנדרט "גוף ונשמה" (Body and Soul). הקלטה זו הייתה לאבן דרך בהתפתחות הג'אז; הוקינס מתעלם כמעט לגמרי מהקו המלודי, למעט ארבע התיבות הראשונות, וחוקר בסולו שלו את המבנה ההרמוני של הקטע באופן שמסכם את תפקיד הסולן בסווינג ומבשר את תפקיד הסולן בבי-בופ.
בהמשך חבר להרכב שמנה את ת'לוניוס מונק, מיילס דייוויס, מקס רואץ' ואוסקר פטיפורד במועדון ברחוב 52 והיה למארגן הקלטת הבי בופ הראשונה עם דיזי גילספי ומקס רואץ' בפברואר 1943, בהיותו המבוגר שבחבורת הצעירים. הוא הקליט גם עם ג'יי ג'יי ג'ונסון ופאטס נאבארו והופיע עם ג'אז בפילהרמונית.
ב-1948 הקליט יצירה חלוצית בשם פיקאסו לסקסופון-סולו. בשנות החמישים הופיע באירופה ובארצות הברית במסעי הופעות ופסטיבלים. בשנות השישים הופיע באופן קבוע במועדון הוילג' ונגארד בניו יורק. הוא המשיך לשתף פעולה, הן עם אמנים מובילים בבי בופ (השתתף בהקלטת התקליט "ת'לוניוס מונק וג'ון קולטריין" ב-1960 ובסוויטה "We Insist! - Freedom Now" של מקס רואץ') והן עם אמנים ותיקים כדיוק אלינגטון, בן ובסטר, רוי אלדרידג', אוסקר פיטרסון, הרב אליס וריי בראון.
הערות שוליים

↑  Jazz: A History of America's Music / Geoffrey C. Ward (ISBN 0679765395) p. 142
↑  Lyttleton, Humphrey (1998). The Best of Jazz. Robson Books. pp. 256–287. ISBN 1861051875.
| --- | --- |
בקרת זהויות :  NLI: 987007349488705171  PLWABN: 9810665285505606  BIBSYS: 90275564  BNE: XX854478  BnF: cb13895041m (data)  CANTIC: a11325902  CiNii: DA01080639  GND: 12305835X  ICCU: RAVV105282  ISNI: 0000 0000 8086 9929  LCCN: n81150284  LNB: 000068067  MusicBrainz: 5c8cb181-38fe-4300-8153-650b2ed0258f  NDL: 00620802  NKC: ola2002157406  NLA: 35698072  NSK: 000694287  NTA: 073907626  RERO: 02-A003354567  SELIBR: 242236  SNAC: w6xh06s5  SUDOC: 078062012  Trove: 1047357  VIAF: 7574109   WorldCat (עם VIAF): 7574109 
עטיפת התקליט "גוף ונשמה"
קברנון מהנדס לאוקוטניה

| קברנון מהנדס לאוקוטניה |
| --- | --- |
 קברנון מהנדס לאוקוטניה
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-אצטגנון
משפחה:: קברנונים מהנדסים
סוג:: קברנון מהנדס
מין:: קברנון מהנדס לאוקוטניה
שם מדעי
 Pholidichthys leucotaenia ‏בליקר, 1856

קברנון מהנדס לאוקוטניה (שם מדעי: Pholidichthys leucotaenia) הוא מין של דג גרם ימי מסדרת הדקראים המצוי רק בשוניות אלמוגים במרכז-מערב האוקיינוס השקט בתחום שבין הפיליפינים לאיי שלמה. למרות שמו הוא איננו קברנון אמיתי או קרנון, אלא דג ייחודי במשפחה קברנונים מהנדסים שבסדרת הדקראים. עד ל-1996 הוא נחשב למין היחידי בסוגו, אך אז התגלה מין נוסף - Pholidichthys anguis.
מאפיינים

זהו דג קטן דמוי-צלופח הקרוב בעיקר לאצטגנוניים ולדרקוניים השטוחים. כמותם הוא מצוי רוב חייו הבוגרים במחילה בין האלמוגים והסלעים הימיים. הוא יכול להגיע לאורך של 60 סנטימטרים והוא בעל פסים שחורים-בהירים לסירוגין לאורך גופו. הראש גדול ומזכיר מראה של קברנון, ממנו קיבל את שמו.
הפרטים הצעירים יותר מפוספסים מהפרטים הבוגרים והם נעים בהמוניהם ברחבי השונית, בה הם ניזונים מפלנקטון. כדי להתגונן מטורפים הם מתחקים לדגים ארסיים מהמין שפמית ארסית (Plotosus lineatus), ממשפחת השפמיתיים ונעים באופן דומה. צעירים אלה חוזרים למחילתם של הפרטים הבוגרים כדי לנוח בסוף היום.
הדגים הבוגרים משתמשים בלסתותיהם כדי לחפור ולפנות מקום למחילות בעומק של מעל 6 מטרים. הם מוציאים כל יום מעל 3 ק"ג של חול ואבנים קטנות מהמאורה. הצעירים נחים בהשתלשלות מהמחילה באמצעות חוטים ריריים דביקים. לא ברור ממה ניזונים הדגים הבוגרים, אך ייתכן שהם אוכלים חלק מצאצאיהם. הם אינם עוזבים כלל את המחילה בה הם חיים.
ציפורה דולן

ציפורה דולן (נולדה ב-22 בפברואר 1948) היא סופרת ופרסומאית ישראלית, זוכת פרס היצירה לסופרים עבריים תשע"ג ע"ש ראש הממשלה לוי אשכול, על מכלול יצירתה.
ביוגרפיה

ציפורה דולן נולדה בדז'רז'וניוב, פולין. הוריה, שושנה ואברהם (אדם) רוזנשר, ילידי פולין, נמלטו לרוסיה במלחמת העולם השנייה, נפגשו באוזבקיסטן ושם נישאו. במאי 1950 עלתה המשפחה לישראל. לאחר שהות קצרה במחנה העולים "שער העלייה" עברה לרמלה, ומשם לאחר שנים ספורות עברה לחולון.
דולן למדה בתיכון חדש בחולון, ואת שירותה הצבאי עשתה בחיל הקשר. היא בוגרת האוניברסיטה העברית בירושלים, בחוגים לפילוסופיה ולסוציולוגיה. למדה ציור ופיסול במכון אבני ובמדרשה למורים לאמנות.
משנת 1978 שימשה כקופירייטרית במשרדי פרסום שונים. בתפקידה האחרון בין השנים 1989–1996 כיהנה כמנהלת המחלקת הקריאטיבית וכסמנכ"ל לענייני קריאטיב במשרד הפרסום פוגל-לוין. בין השנים 1995–2007 שימשה כמרצה ומנחה סדנאות כתיבה וקופירייטינג במכללות "קמרה אובסקורה" ו"מימד" בת"א, בבית הספר לקולנוע ע"ש סם שפיגל בירושלים וכמרצה לפרסום וקופירייטינג באוניברסיטת ת"א. בין השנים 2008–2010 כתבה ביקורות ספרותיות במוסף "ספרים" של "הארץ"
, והנחתה סדנאות כתיבה יוצרת במסגרת משרד החינוך. כיום מנחה דולן סדנאות כתיבה, מלווה ומדריכה כותבים לקראת הוצאת לאור של ספר ביכורים, ומשמשת כסופרת צללים של ביוגרפיות, סיפורי חיים וספרים ייעודים.
דולן היא אם לשניים. אחותה היא חוקרת הספרות והתיאטרון, פרופ' זהבה כספי.
בין עבודותיה > ספרים

מזג אוויר נפלא צפוי מחר (תל אביב: כנרת זמורה-ביתן, 1988), קובץ סיפורים בעריכת חיים פסח. קובץ סיפורים המספר את סיפוריהם של אנשים צעירים בתל אביב של שנות השבעים והשמונים. הספר כתוב בשפה צילומית, ומתעד מצבי קיום אנושיים בדרך נטולת רגשנות.
והכל כידוע אמת (ירושלים: כתר, 1990). רומן בעריכת צרויה שלו. הרומן בוחן אפשרויות שונות של קיום, מוביל את גיבוריו למסעות שונים אל תוך חייהם ומעלה את השאלה האם הגיהנום הוא הזולת, או שמא כל אדם נושא בתוכו את הגיהנום הפרטי שלו.
תמרי נוסעת עם אמא לסבתא (ירושלים: כתר, 2003). ספר ילדים, איורים: גיל-לי אלון קוריאל.
אנחנו ננוח (אור יהודה: כנרת, זמורה-ביתן, 2009). רומן בעריכת יגאל שוורץ. עלילת הרומן נפרשת על פני מאה שלמה ושלוש יבשות ומספר את סיפורן של שתי נשים ששנות דור מפרידות ביניהן ועם זאת סיפוריהן מקבילים ולעיתים חופפים.
בין עבודותיה > תסריטים

1994 - בין שלוש לבין ארבע, כתיבת תסריט לסרט באורך מלא ששודר בערוץ 2, הפיקה וביימה דפנה מנור.
1994 - בשם האהבה, כתיבת תסריט לסרט באורך מלא בשיתוף עם עידית שחורי ובבימויה.
בין עבודותיה > מחזה

1995 - כתיבת המחזה להצגה צלקת בשיתוף עם עידית שחורי ובבימויה. המחזה הועלה בפסטיבל לתיאטרון אחר בעכו.
בין עבודותיה > איור ועיצוב ספרי ילדים

ענן על חוט / שלומית כהן-אסיף (תל אביב: תמוז, 1976).
מעשה בטחנה קטנה / רבקה דוידית (תל אביב: דביר, 1977).
מעלילות דדי המופלא / דליה רביקוביץ' (הקיבוץ המאוחד, 1978).
פרסים ומועמדויות

1987 – פרס מטעם אגודת הסופרים העבריים: הוצאה לאור של ספר הביכורים "מזג אוויר נפלא צפוי מחר".
2010 - פרס אקו"ם לספרות ליצירה המוגשת בעילום שם, עבור הרומן "אנחנו ננוח".
2010 - "אנחנו ננוח" נבחר לרשימת 12 המועמדים הסופיים לפרס ספיר.
2012 – פרס היצירה לסופרים עבריים תשע"ג ע"ש ראש הממשלה לוי אשכול, על מכלול יצירתה.
הערות שוליים

1 2  יותם שווימר, חדשות הספרות: הוכרזו זוכי פרס היצירה לסופרים, באתר ynet, 17 בדצמבר 2012
1 2  פרס היצירה לסופרים עבריים, תשע"ג, ויקיפדיה
↑  ציפורה דולן, מציאות מתחמקת, באתר הארץ, 27 באוקטובר 2008
↑  ציפורה דולן, שבוע הספר | ספרים מומלצים: הצייר מכריע את הזמן, באתר הארץ, 10 ביוני 2009
↑  מזג אוויר נפלא צפוי מחר, כנרת, זמורה-ביתן
↑  והכל כידוע אמת, הספרייה הלאומית
↑  תמרי נוסעת עם אמא לסבתא, Bookme
↑  חנה הרציג, "אנחנו ננוח" מאת ציפורה רוזנשר דולן | מרק עוף לנשמה, באתר הארץ, 16 באפריל 2010
↑  פרופ. עמיה ליבליך, "אנחנו ננוח", פסיכולוגיה עברית, 19.1.2010
↑  בשם האהבה, קרן הקולנוע הישראלי
↑  ציפורה דולן, לקסיקון הספרות הישראלית החדשה
↑  עינב שיף‏, הוכרזו הזוכים בפרס אקו"ם לספרות, באתר וואלה, 7 בפברואר 2010
↑  מיה סלע, פורסמו תריסר המועמדים לפרס ספיר 2010, באתר הארץ, 18 בינואר 2011
| --- | --- |
בקרת זהויות :  NLI: 987007297574305171  LCCN: nr89000751  VIAF: 14614559   WorldCat (עם VIAF): 14614559
צ'יאתורה

| --- | --- |
סמל צ'יאתורהסמל צ'יאתורה
צ'יאתורה
 מדינה:  גאורגיה גאורגיה
 מחוז:  אימרתי
 נפה:  נפת צ'יאתורה
 חבל ארץ:  אימרתי
 שפה רשמית:  גאורגית 
 תאריך ייסוד:  1879
 גובה:  500-340 מטרים
 אוכלוסייה:  ‏
  ‑ בעיר:  12,803 (2014)
 קואורדינטות:  42°17′22″N 43°17′01″E﻿ / ﻿42.289444444444°N 43.283611111111°E﻿ / 42.289444444444; 43.283611111111 
 אזור זמן:  UTC +4
 https://chiatura.gov.ge/
  מפת מיקום  מפה מפורטת   (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור צ'יאתורה(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור צ'יאתורה  he tabBackground:;tabBorder:#aaa;defaultTab:0;
 
רכבל בצ'יאתורה
מכרה המנגן בצ'יאתורה
צ'יאתורה (בגאורגית: ჭიათურა) היא עיר בנפת צ'יאתורה שבמחוז אימרתי גאורגיה. עיר תעשייתית מרכזית לכריית מנגן, שבנויה בעמק הצר של הנהר קווירילה (מיובליו של הריוני), בגובה 500-340 מטר מעל פני הים. אוכלוסייתה מונה 12,803 תושבים, והוכרזה כעיר בשנת 1921.
משמעות שם העיר, "פקעת תולעת" ("ჭია" - תולעת, "თურა" - פקעת), מגיעה מתאורו של המשורר הגאורגי הנודע, אקקי צרתלי, המתאר את הדרכים באזור כפקעת של תולעת. אמצעי התובלה העיקרי בעיר הוא רכבל והעיר כוללת 26 תחנות רכבל ומעל ל-50 קרונות רכבל להובלת מנגן. קו הרכבת זסטפוני-סצ'חרה מחבר את העיר לקו הרכבת הראשי.
היסטוריה

העיר נוסדה בשנת 1879 לאחר שהתגלה, שלושים שנה לפני כן, בשנת 1849, באזור ערוץ הנהר קווירילה רובד אדמה המכיל כמויות ניכרות של המחצב מנגן, ומאז הפכה העיר למרכז עיקרי לכריית מנגן בקווקז. קו מסילת ברזל מחבר בין צ'יאתורה למפעל להפקת של סגסוגת ברזל ומנגן בזסטפוני. עד לפני מלחמת העולם הראשונה הגיעה תפוקת המכרות בצ'יאתורה לכ-40% מהתפוקה העולמית ולמרכז לכריית מנגן בעולם. עד שנת 1879 היו כמעט כל מרבצי המנגן בבעלות חברות גרמניות, ורוב היצוא של המנגן עד לשנת 1918 היה לגרמניה. בשנת 1905 עלה ייצור מנגן לכדי 60% מתפוקה העולמית. לאחר מהפכת אוקטובר (1917) עברו המכרות לייצר עבור התעשיות הכבדות בגאורגיה ובברית המועצות.
ב-28 באוגוסט 1924 הייתה העיר נקודת הפתיחה למרד אוגוסט בגאורגיה, המרד הגדול האחרון כנגד השלטון הבולשביקי בעבר הקווקז.
תרבות

קבוצת הכדורגל של העיר, "מאר'ארואלי צ'יאתורה" ("მაღაროელი ჭიათურა"), משחקת בליגה הראשונה בגאורגיה.
אתרים

בצ'יאתורה נמצאים האתרים הבאים:
תיאטרון ממלכתי ע"ש אקקי צרתלי
פקולטה שהיא שלוחה של האוניברסיטה הטכנולוגית של גאורגיה
קתדרת מר'יוואמי
ערים תאומות

אסטוניה קיילה, אסטוניה
לטביה סיגולדה, לטביה
אוקראינה ניקופול, אוקראינה
מפורסמים שנולדו בצ'יאתורה

ואסיל צרתלי (1862-1937) - עיתונאי
גיאורגי אבשידזה (1866-1903) - משורר
גריגול אבשידזה (1914-1994) - משורר
ארצ'יל גומיאשווילי (1926-2005) - שחקן קולנוע בעידן הסובייטי
הערות שוליים

| --- | --- |
בקרת זהויות :  NLI: 987007555132205171  LCCN: n82210232  NKC: ge874451  VIAF: 157135682   WorldCat (עם VIAF): 157135682
קאטס (סרט, 2019)

| --- | --- |

כרזת הסרט הרשמית
 מבוסס על:  המחזמר "קאטס" מאת אנדרו לויד ובר
 בימוי:  טום הופר 
 הופק בידי:  טים בוואן ג'ו בורן אריק פלנר דברה הייוורד טום הופר
 תסריט:  לי הול, טום הופר 
 עריכה:  מלאני אוליבר 
 שחקנים ראשיים:  ג'ניפר הדסון טיילור סוויפט ג'יימס קורדן אידריס אלבה איאן מקלן ג'ודי דנץ'
 מוזיקה:  אנדרו לויד ובר 
 צילום:  כריסטופר רוס
 מדינה:  ארצות הברית ארצות הברית  הממלכה המאוחדת הממלכה המאוחדת
 חברת הפקה:  Monumental Pictures The Really Useful Group Working Title Films
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  ארצות הברית 20 בדצמבר 2019 ישראל 26 בדצמבר 2019
 משך הקרנה:  110 דקות
 שפת הסרט:  אנגלית 
 סוגה:  דרמה קומית, סרט דרמה, סרט פנטזיה, סרט מוזיקלי 
 תקציב:  80-100 מיליון דולר
 הכנסות:  57.4 מיליון דולר (8 בינואר 2020)
 www.catsmovie.com
 דף הסרט ב־IMDb
 
קאטס (באנגלית: Cats, בתרגום מילולי לעברית: חתולים) הוא סרט דרמה מוזיקלי אמריקאי-בריטי המבוסס על מחזמר באותו השם מאת המחזאי אנדרו לויד ובר. הסרט מבוים על ידי הבמאי טום הופר ומככבים בו ג'ניפר הדסון, טיילור סוויפט, ג'יימס קורדן, אידריס אלבה, איאן מקלן וג'ודי דנץ'. הסרט יצא לאקרנים ב-20 בדצמבר 2019, ובישראל הסרט יצא לאקרנים ב-26 בדצמבר 2019.
צוות השחקנים

פרנצ'סקה הייוורד - ויקטוריה
לורי דייווידסון - מר מיסטופליס
רוברט פיירצ'יילד - מאנקוסטראפ
אידריס אלבה - מקאוויטי
ג'ניפר הדסון - גריזבלה
ג'ודי דנץ' - סבתא דברימימוס
איאן מקלן - אספרגוס "גאס" חתול התיאטרון
ג'יימס קורדן - באסטפור ג'ונס
רבל וילסון - ג'ניאנידוטס
טיילור סוויפט - בומבלורינה
ג'ייסון דירולו - ראם טאם טאגר
סטיבן מקריי - סקימבלשאנקס
מייט טוולי - קסנדרה
דניאלה נורמן - דמיטר
דני קולינס - מונגוג'רי
נעמי מורגן - ראמפלטיזר
מליסה קייט גריי - גרידלבון
ריי וינסטון - קפטן גראולטייגר
אריק אנדרווד - אדמיטוס
בלואי אנדרסון - אלונזו
ג'יה בטוט - קוריקופט
לארי בורגויס - פלטו
לורנט בורגויס - סוקרייטס
זיזי סטארלן - תנטומייל
איידה סאקי - אלקטרה
ג'ואנדט קרפיו - ג'מימה
פרייה רולי - ג'לילורום
קורי אינגליש - מייטרה די
פו-לין טונג - האדמירל ג'ינגיס
הפקה > פיתוח

תוכניות עבור עיבוד המחזמר לסרט הנפשה תוכננו על ידי חברת ההפקה "Amblimation" במהלך שנות ה-90, אך התוכניות ננטשו עם סגירת האולפן. בדצמבר 2013, אנדרו לויד ובר, היוצר והמלחין של המחזמר, חשף שחברת סרטי יוניברסל, שרכשה את זכויות העיבוד של המחזמר לסרט לפני שנים רבות, העבירה את הפרויקט למצב של פיתוח פעיל. בפברואר 2016 פורסם שטום הופר ניהל משא ומתן על מלאכת בימוי הסרט, ושהוא בוחן שחקניות שונות, כולל השחקנית סוקי ווטרהאוס, לתפקידים בסרט. במאי 2016, אושר שהופר יביים את הסרט.
הפקה > ליהוק

בינואר 2018, הופר ו"Working Title Films" החלו רשמית את מלאכת ההפקה עבור הסרט, תוך כדי שקילת ההיבט הטכני האם לעשות את הסרט כולו בלייב אקשן, בהנפשה ממוחשבת או בשילוב של שניהם, והמלחין אנדרו לויד ובר הודיע שהוא יכתוב שיר חדש עבור הסרט. ביוני 2018 נמסר שנוהל משא ומתן עם אן האת'ווי וריהאנה על תפקידים בסרט, אך שתיהן דחו את התפקידים בשל בעיות בלוחות הזמנים שלהן. ביולי 2018, ג'ניפר הדסון, טיילור סוויפט, ג'יימס קורדן ואיאן מקלן הצטרפו לצוות השחקנים, ונודע שהצילומים אמורים להתחיל בסתיו. בספטמבר, לורי דייווידסון ומייט טוולי לוהקו לסרט, ופורסם שסטיבן ספילברג יהיה חלק מההפקה. באוקטובר 2018 אידריס אלבה וג'ודי דנץ' הצטרפו לצוות השחקנים. בנובמבר 2018, רקדני הבלט פרנצ'סקה הייוורד וסטיבן מקריי ורבל וילסון, ג'ייסון דירולו ורוברט פיירצ'יילד הצטרפו לצוות השחקנים והחזרות החלו באולפני ליבסדן שבהרטפורדשייר, בריטניה. בדצמבר 2018, התאומים לארי ולורנט בורגויס ואריק אנדרווד הצטרפו לצוות השחקנים.
הפקה > צילומים

צילומי הסרט החלו ב-12 בדצמבר 2018, והסתיימו ב-2 באפריל 2019.
מוזיקה

בנוסף לשירים ולמוזיקה הקיימים של המחזמר הבימתי, לסרט נכתב שיר מקורי חדש בשם "Beautiful Ghosts" על ידי אנדרו לויד-ובר וטיילור סוויפט. השיר מבוצע בסרט על ידי פרנצ'סקה הייוורד ובהמשך חוזרות עליו ג'ודי דנץ' וג'ניפר הדסון, כאשר במהלך כתוביות הסיום הוא מבוצע על ידי סוויפט. השיר הופץ לראשונה ב-15 בנובמבר 2019, כסינגל הראשון מתוך פסקול הסרט, בביצועה של סוויפט.
יציאה לאקרנים

הסרט יצא לאקרנים בבכורה עולמית ב-16 בדצמבר 2019 באולם אליס טאלי שבמרכז לינקולן, ועלה רשמית לאקרנים ב-20 בדצמבר 2019. בישראל, הסרט יצא לאקרנים ב-26 בדצמבר 2019.
יציאה לאקרנים > הפצה מחודשת

המהדורה המקורית של הסרט הכילה שגיאות ותקלות רבות, כמו כן עבודות CGI לא גמורות, כמו סצנה אחת מתוך הסרט בה כף ידה האנושית של ג'ודי דנץ', עם טבעת הנישואין שלה, מופיעה במקום כף ידה החתולית של דמותה. לאחר הביקורות השליליות, אולפני יוניברסל הודיעו לבתי הקולנוע ביום הפתיחה כי חבילת קולנוע דיגיטלית מעודכנת עם "מספר אפקטים חזותיים משופרים" תהיה זמינה להורדה ב-22 בדצמבר, והפצירה בהם להחליף את ההעתק הנוכחי בהקדם האפשרי. מנהלי אולפנים ובעלי בתי קולנוע אמרו כי ההחלטה לשחרר גרסה שונה לסרט שכבר מופץ במהדורה נרחבת הייתה החלטה ש"לא נשמעה" עוד כמותה.
ביקורות > בקופות

נכון ל-8 בינואר 2020, הסרט הכניס בקופות 25 מיליון דולר ברחבי ארצות הברית ובקנדה, ו-32.4 מיליון דולר באזורים אחרים, בסכום כולל של 57.4 מיליון דולר ברחבי העולם, מול תקציב הפקה של כ-90 מיליון דולר. מוערך כי הסרט יגרום להפסד של בין 71 ל-100 מיליון דולר.
בארצות הברית ובקנדה הוערך בתחילה כי הסרט יגרוף 15–20 מיליון דולר בסוף שבוע הפתיחה שלו. אולפני יוניברסל קיוו שהסרט ימשוך בעיקר כקהל היעד שלו נשים צעירות כקונטרה לסרט "מלחמת הכוכבים - פרק 9: עלייתו של סקייווקר", והדגישו את דמותה של סוויפט במסע השיווק למרות הופעתה בסרט רק למשך שיר אחד. סוויפט לא קידמה את הסרט בפני קהל מעריציה, מתוך אמונה שהם לא יתעניינו בו. לאחר שהסרט גרף רק 2.6 מיליון דולר ביום הפתיחה שלה (כולל 550,000 $ מטרום הבכורה של יום חמישי בערב), האומדן ירד ל-7 מיליון דולר. הסרט הצליח לבסוף לגרוף רק 6.5 מיליון דולר, וסיים במקום הרביעי בקופות. חוסר הביצועים בקופות יוחס לחוסר האהדה מהקהל לטריילרים שהופצו, לביקורות גרועות על הסרט עצמו ולתחרות מצד "מלחמת הכוכבים - פרק 9: עלייתו של סקייווקר". קהל הסרט היה מבוגר מהצפוי ב-55%, וטווח הגילאים שלו נע בין 18 ל-44; "לשבור את הקרח 2", ששווק גם הוא לנשים צעירות, הכניס יותר מבתי הקולנוע בארצות הברית (12.4 מיליון דולר) בסוף השבוע החמישי שלו מאשר 10.9 מיליון הדולר שהצליח הסרט לגרוף ברחבי העולם. לעומת הסרט, המחזמר "האמן הגדול מכולם" משנת 2017 הפך ללהיט רדום "אף על פי שהוא גם עלה לאקרנים בסוף דצמבר וזכה לביקורות מעורבות וביצועים גרועים בקופות בסוף השבוע הראשון שלו, אך קיבל את הציון "A" מ-"CinemaScore". בסוף השבוע השני שלו, הסרט הכניס 4.8 מיליון דולר (בסך הכל 8.7 מיליון דולר במהלך תקופת חג המולד) וירד למקום השמיני.